नेपाल, (आधिकारिक रूप में नेपाल गणराज्य[२]) ([neˈpaːl] (सहायता·info)) एक दक्षिण एशियायी भूपरिवेष्ठित हिमाली राष्ट्र है। नेपाल के उत्तर मे चीन का स्वशासित प्रदेश तिब्बत है और दक्षिण, पूर्व व पश्चिम में भारत अवस्थित है। नेपाल मे ८५ प्रतिशत से ज्यादा नागरिक हिन्दू धर्म में विश्वास रखते है । यह प्रतिशत भारत में हिन्दुओं प्रतिशत से भी अधिक है। अतः नेपाल विश्व का सबसे ज्यादा प्रतिशत हिन्दू धर्मावलम्बी होने वाला राष्ट्र भी है । नेपाल की राजभाषा नेपाली है और नेपाल के लोगों को भी नेपाली कहा जाता है ।
एक छोटे से क्षेत्र के लिए नेपाल की भौगोलिक विविधता बहुत उल्लेखनीय है। यहाँ तराई के उष्म फाँट से लेकर ठण्डे हिमालय की श्रृंखलाएं अवस्थित है। संसार का सबसे ऊँची १४ हिमश्रृंखलाओं मे से आठ नेपाल में हैं जिसमें संसार का सर्वोच्च शिखर सगरमाथा (एवरेस्ट, नेपाल और चीन की सीमा पर) भी एक है। नेपाल की राजधानी और सबसे बडा शहर काठमाडौं है। काठमाण्डौ उपत्यका के अन्दर ललीतपुर (पाटन), भक्तपुर, मध्यपुर और किर्तीपुर नाम के शहर भी हैं अन्य प्रमुख शहरों में पोखरा, विराटनगर, धरान, भरतपुर, वीरगञ्ज, महेन्द्रनगर, बुटवल, हेटौडा, भैरहवा, जनकपुर, नेपालगञ्ज, वीरेन्द्रनगर, त्रिभुवननगर आदि है।
आज का नेपाली भूभाग अठारहवीं सदी में गोरखा राजा पृथ्वी नारायण शाह द्वारा संगठित नेपाल राज्य का अंशमात्र है । अंग्रेज़ों के साथ हुई सन्धियों में नेपाल को उस समय (1814) के दो तिहाई नेपाली क्षेत्र ब्रिटिश इंडिया को देने पड़े जो आज भी भारतीय राज्य हिमाचल प्रदेश, उत्तराखण्ड तथा पश्चिम बंगाल के अंश हैं । बींसवीं सदी में प्रारंभ हुए जनतात्रिक आन्दोलनों में कई बार विराम आया जब राजशाही ने जनता और उनके प्रतिनिधियों को अधिकाधिक अधिकार दिए । अंतः २००८ में जनता द्वारा चुने गए प्रतिनिधि माओवादी नेता प्रचण्ड के प्रधानमंत्री बनने से इस आन्दोलन की समाप्तकि हुई । इससे पहले ही सन् २००६ में राजा के अधिकारों को अत्यंत सीमित कर दिया गया था ।
2 mensagens • Página 1 de 1
नेपाल
Muito obrigado.
• Página 1 de 1
awa_Deva awa_Deva hin_Deva por_Latn awa_Deva por_Latn por_Latn